Jarmila Machačová

D **Jarmila Machačová** (* 9. Jänner 1986 z Havlíčkův Brod) isch e tschechisch Radrännfahreri. Si isch aini vu dr wichtigschte Radsportlerne vu irem Land syt Mitti 2000er Johr.

## Sportligi Laufbahn
Anne 2006 het d Jarmila Machačová zum erschte Mol internazional uf sich ufmerksam gmacht, wu si bim Bahnrad-Wältcup-Ränne z Sydney im Scratch uf dr zweet Blatz chuu isch. Im nämlige Johr isch si Dritti vu dr tschechische Maischterschaft im Ainzelzytfahre uf dr Stroß un Dritti im Pinktfahre vu dr Juniore bi dr Bahn-Europamaischterschaft wore. Syterhär isch isch si regelmäßig uf vorderi Blätz uf dr Bahn un au uf dr Stroß chuu.

2007 isch d Machačová tschechischi Vize-Maischteri im Stroßeränne un Dritti bi dr Bahn-Europamaischterschaft im Scratch (U23) wore. 2008 isch si tschechischi Zytfahrmaischteri wore un isch uf Rang zwai im Stroßeränne chuu. 2009 isch si in boode Diszipline uf dr dritt Blatz chuu. eim Bahn-Wältcup im nämlige Johr z Peking het si s Pinktfahre gwunne. Anne 2010 isch si bi dr Bahn-Wältmaischterschafte z Ballerup Fimfti im Scratch wore un het druf au bi anderi Wältcup-Ränne im Scratch un im Puinktfahre gwunne.

Bi dr Bahnradsport-Wältmaischterschafte 2011 z Apeldoorn het d Jarmila Machačová Silber im Pinktfahre gwunne; zwai Johr speter isch si z Minsk Wältmaischteri im Pinktfahre wore. 2012 sich si wider nazionali Maischteri im Zytfahre uf dr Stroß un 2018 Stroßemaischteri wore. Derzue het si au anderi Maischtertitel uf dr Bahn gwunne. 2019 isch si bi dr Europaspiil z Minsk Bronze im Pinktfahre gwunne, un 2020 isch si zum zwaite Mol tschechischi Stroßemaischteri wore. 2021 het si vier nazionali Titel uf dr Bahn gwunne. Im Johr 2022 het si ne Rännpaus yyglait, wel si schwanger gsii isch, het aber gly verchindet, ass si wider bi Ränne an dr Start wett goo. 2023 isch si tschechischi Stroßemaischteri wore.

## Erfolg
### Bahn
**2006**
*  Europamaischterschaft (U23) – Pinktfahre
**2007**
*  Europamaischterschaft (U23) – Scratch
**2008**
*  Bahnrad-Wältcup z Los Angeles – Pinktfahre
**2009**
*  Bahnrad-Wältcup z Peking – Pinktfahre
**2010**
*  Bahnrad-Wältcup z Melbourne – Pinktfahre
**2011**
*  Wältmaischterschaft – Pinktfahre
*  Europamaischterschaft – Pinktfahre
*  Tschechischi Maischteri – Teamsprint (mit Lucie Hochmann)
**2012**
*  Tschechischi Maischteri – Mannschaftsverfolgig (mitDenisa Bartizalova un Lucie Hochmann)
**2013**
*  Wältmaischteri – Punktefahren
*  Tschechischi Maischteri – Scratch, Teamsprint (mit Barbora Stehnová),  Mannschaftsverfolgig (mit Anna Bodlakova, Barbora Stehnová un Klára Ticháková)
**2014**
*  Tschechischi Maischteri – Omnium, Mannschaftsverfolgig (mit Lucie Hochmann, Sára Kaňkovská un Ema Kaňkovská)
**2016**
*  Tschechischi Maischteri – Omnium, Punktefahren, Mannschaftsverfolgig (mit Barbora Dzerengová, Lucie Hochmann un Eva Planicková)
**2017**
*  Tschechischi Maischteri – Ausscheidungsfahren, Omnium, Mannschaftsverfolgig (mit Barbora Dzerengová, Lucie Hochmann, Katerina Kohoutkova un Eva Jiroušková)
**2018**
*  Tschechischi Maischteri – Pinktfahre, Omnium, Mannschaftsverfolgig (mit Lucie Hochmann, Tereza Neumanová un Katerina Kohoutkova)
**2019**
*  Europaspiele – Pinktfahre
*  Tschechischi Maischteri – Omnium
**2020**
*  Tschechischi Maischteri – Pinktfahre, Mannschaftsverfolgig (mit Katerina Kohoutkova, Petra Ševčíková un Kristyna Burlova)
**2021**
*  Tschechischi Maischteri – Omnium, Einerverfolgung, Punktefahren, Scratch
**2024**
*  Europamaischterschaft – Pinktfahre

### Stroß
**2008**
*  Tschechischi Maischteri – Ainzelzytfahre
**2012**
*  Tschechischi Maischteri – Ainzelzytfahre
**2018**
*  Tschechischi Maischteri – Stroßeränne
**2020**
*  Tschechischi Maischteri – Stroßeränne
**2023**
*  Tschechischi Maischteri – Stroßeränne

## Weblink

* 
* 

## Fueßnote